laion/Wikipedia-Exotic huggingface dataset:
Ernst Vettori

Ernst Vettori (sündinud 25. juuni 1964 Hall in Tirolis) on Austria endine suusahüppaja, olümpiavõitja. Ta on kahekordne nelja hüppemäe turnee võitja. 1992 Albertville'is kuldmedal normaalmäel hõbemedal meeskonnavõistluses 1985 Seefeldis hõbemedal meeskonnavõistluses 1987 Oberstdorfis pronksmedal suurel mäel pronksmedal meeskonnavõistluses 1991 Val di Fiemmes maailmameister meeskonnavõistluses normaalmäel 1993 Falunis pronksmedal meeskonnavõistluses suurel mäel 2. koht:1986, 1987, 1990 3. koht:1985 Aastatel 1984–1992 tuli ta 15 maailma karikasarja etapil individuaalvõistluses esikohale ja kahel korral meeskonnavõistluses (1992 ja 1993). Ernst Vettori FIS-i kodulehel (inglise)
Mikk Jurkatamm

Mikk Jurkatamm (sündinud 18. septembril 2000 Tallinnas) on Eesti profikorvpallur. MIkk Jurkatamm on Audentese spordikooli kasvandik. 2016. aastal alustas ta mängimist Itaalias Bologna Virtuse noortesüsteemis, mille noorteklubi koosseisus võitis Itaalia U16 meistrivõistlused, U20 meistrivõistlustel tuli hõbemedalile. Hooajal 2017/2018 tegi ka Itaalia kõrgliigadebüüdi (mänguaega sai pool minutit). Seejärel mängis Itaalia Serie A2 (esiliiga) klubide Orasi Ravenna ja Basket Cento koosseisus. Hooajal 2021/2022 võistles Jurkatamm Eesti-Läti Korvpalliliigas TalTech/Optibeti klubi meeskonnas. Näitajad parimates mängudes olid 30 punkti, 8 lauapalli, 5 söötu, 5 vaheltlõiget, efektiivsus 42. Jaanuaris 2022. aastal siirdus Jurkatamm mängima Itaalia klubisse Universo Treviso Basket liigas Serie A. Jurkatamm on mänginud Eesti noortekoondistes U16, U18 ja U20 vanuseklassis. Mikk Jurkatamm debüteeris Eesti rahvuskoondises 29. juulil 2020. aastal kui kaotati Soome koondisele 76:97 (viskas 14 punkti). Mikk Jurkatamme isa on Veiko Jurkatamm, endine korvpalliklubi Kalev mängija, vanaisa Kalju Jurkatamm oli matemaatiku haridusega tõkkejooksja, vanaema Tiiu Jurkatamm oli kergejõustiklane ja treener. Mikk Jurkatamm: telefonikõne Trevisost üllatas mind, ma ei oodanud seda. korvpall24, 14.01.2022. Mikk Jurkatamm. Statistika. "Eesti - Soome 29.07.2020". Originaali arhiivikoopia seisuga 25.02.2023. Vaadatud 25.02.2023. Mikk Jurkatamm. Basketball Player - Proballers. MIkk Jurkatamm. basket.ee. Korvpallivennad Jurkatammed loodavad teha debüüdi rahvuskoondise särgis. err.ee, 22. mai 2020. Mikk Jurkatamm lõi Itaalia kõrgliigas ukse jalaga lahti. Postimees, 10. mai 2022. Mikk Jurkatamm on kevadisest õlalõikusest täielikult taastunud. Postimees, 9. november 2022.
Ryōyū Kobayashi

Ryōyū Kobayashi (小林 陵侑, Kobayashi Ryōyū; sündinud 8. novembril 1996 Hachimantais) on Jaapani suusahüppaja, olümpiavõitja. Ta on kolm korda võitnud nelja hüppemäe turnee. 2022 Pekingis kuldmedal normaalmäel hõbemedal suurel mäel 2019 Seefeldis pronksmedal meeskonnavõistluses 1. koht: 2019, 2022 3. koht: 2020 2018. aastast alates on ta tulnud 29 maailma karikasarja etapil individuaalvõistluses esikohale. Ryōyū Kobayashi FIS-i kodulehel (inglise)
Lõuna-Aafrika Vabariigi 2011. aasta rahvaloendus

Lõuna-Aafrika Vabariigi 2011. aasta rahvaloendus oli kolmas rahvaloendus apartheidi-järgses Lõuna-Aafrika Vabariigis, mis toimus 2011. aasta 9. oktoobrist kuni 31. oktoobrini. Vastavalt rahvaloenduse tulemustele elas Lõuna-Aafrika Vabariigis 51 770 560 inimest. Neist oli naisi 26 581 769 (51,3%) ja mehi 25 188 791 (48,7%). Mustanahalisi aafriklasi oli 41 000 938 (79,2%), värvilisi 4 615 401 (8,9%), valgeid 4 586 838 (8,9%), India või Aasia päritolu inimesi 1 286 930 (2,5%) ja teisi 280 454 (0,5%). Kõige rohkem inimesi elas Gautengi provintsis (12 272 263) ja kõige vähem Põhja-Kapimaa provintsis (1 145 861). South Africa – Census 2011 Integrate Immigration Census 2011 : South Africa, 2011 International Household Survey Nework South Africa’s population South Africa's Population, 11. august 2017 Census 2011
Oxnard

Oxnard on linn USA-s California osariigis Ventura maakonnas. See asub California lõunarannikul Los Angelesese kesklinnast umbes 100 km kaugusel läänes. Elanike arv on 2020. aasta rahvaloenduse järgi 202 063. Aastal 2010 oli elanikke 197 899. See on Ventura maakonna suurim ja osariigi suuruselt 22. linn. 2010. aasta rahvaloenduse kohaselt moodustasid rahvastikust 48,2% valged, 7,4% aasialased, 2,9% afroameeriklased ja 1,5% põlisameeriklased. Ladinaameeriklaste osatähtsus (sõltumata rassist) oli 73,5%. Oxnard sai linnaõigused 30. juunil 1903. Linn on saanud nime ettevõtja Henry T. Oxnardi (1861–1922) järgi. Oxnardis valitseb ning soojade ja kuivade suvedega vahemereline kliima. Tänu mere lähedusele on Oxnardis talved pehmemad, kuid suved jahedamad kui sisemaal. Aasta keskmine õhutemperatuur on 16 °C. Aasta keskmine sademete hulk on 385 mm. Suurem osa sademeid langeb talvekuudel, kõige enam veebruaris (94 mm). Juunist septembrini sajab väga harva. Tähtsaim majandustegevus on põllumajandus. Oxnard on California suurim maasikakasvataja. Igal aastal toimub linnas California maasikafestival. Oxnard on oluline transpordisõlm. Linna põhjaosa läbib U.S. Route 101 (tuntud kui Ventura Freeway). California State Route 1 suundub lõunasse, kus see kulgeb mööda rannikut Malibusse. Oxnardis asuvad Amtraki, Union Pacific Railroadi, Metrolini ja Greyhoundi peatused. 2016 U.S. Gazetteer Files 2020 United States Census, vaadatud 1.01.2022. https://castrawberryfestival.org/ (vaadatud 4.1.2020) Ametlik koduleht
Küber- ja informatsiooniruum

Küber- ja informatsiooniruum (saksa keeles Cyber- und Informationsraum) on Bundeswehri infotehnoloogia ja kommunikatsiooni võimekusi koondav valdkond. Küber- ja informatsiooniruumi väejuhatus Luure ja mõju väejuhatus Informatsioonitehnika teeninduse väejuhatus Bundeswehri geoinformatsioonikeskus Bundeswehri operatiivse kommunikatsiooni keskus Bundeswehri küberkaitsekeskus Bundeswehri digitaliseerimise ja küber- ja informatsiooniruumi võimearenduse keskus Küber- ja informatsiooniruumi väljaõppekeskus 2023. aastal moodustati uus Luure ja mõju väejuhatus asukohaga Daunis ja Informatsioonitehnika teeninduse väejuhatus Rheinbachis. Schlanke und straffe Strukturen für schnelle Operationen im Cyber- und Informationsraum (vaadatud: 06.08.2023)
Hachimantai

Hachimantai (jaapani 八幡平) on linn Jaapanis Iwate prefektuuris. Asub Ōu mägedes, piirneb läänes Akita prefektuuri Kazuno ja Semboku linnaga. Hachimantai linn loodi 2005. aastal Ashiro ja Nishine linna ning Matsuo küla liitmise teel. いわての統計情報, vaadatud 26.03.2021. Hachimantai koduleht
University of the Incarnate Word

Kehastunud Sõna Ülikool (University of the Incarnate Word) on katoliiklik eraülikool San Antonio linnas Texase osariigis Ameerika Ühendriikides. Ülikooli algust loetakse aastast 1881, mil asutati samas Kehastunud Sõna kool. Tugevamad erialad ülikoolis on õendus, muusikateraapia ja kehakultuur.
Balletikollektiiv

Balletikollektiiv (inglise keeles ballet company), ka balletitrupp, on tantsutrupi tüüp, mis esitab Euroopa traditsioonide kohaselt klassikalist balletti, uusklassikalist balletti ja/või nüüdisballetti. Balletitrupp võib tegutseda iseseisva majandusüksusena või suurema organisatsiooni, näiteks ooperi- või draamateatri institutsioonina. Enamikus suuremates balletikollektiivides töötavad tantsijaid aasta läbi, välja arvatud Ameerika Ühendriikides, kus töölepingud sõlmitakse lühemaks perioodiks (tavaliselt kestusega 30 või 40 nädalat). Enamasti on balletikollektiivil oma koduteater, kus lavastatakse suurem osa oma repertuaarist, kuid paljud balletikollektiivid teevad ka pikemaid või lühemaid ringreise, andes külalisetendusi nii kodumaal kui ka võõrsil. Paljudel balletikollektiividel on oma tantsukool (balletikool). Maailma prestiižsemate balletikollektiivide hulka kuuluvad Pariisi Rahvusooperi Ballett, Moskva Suure Teatri balletitrupp (välismaal tuntud kui Bolshoi Ballet) ja Londonis tegutsev Kuninglik Ballett. Ameerika Balletiteater Birminghami Kuninglik Ballett Flandria Ballett Hiina Rahvusballett Houstoni Ballett Inglise Rahvusballett Kiievi Rahvusballett Kuninglik Ballett La Scala balletitrupp Maria teatri balletitrupp New York City Ballet Pariisi Rahvusooperi Ballett Poola Rahvusballett Rootsi Kuninglik Ballett San Francisco Ballett Soome Rahvusballett Stuttgardi Ballett Suure Teatri balletitrupp Viini Riigiballett Washingtoni Rahvusballett Eesti Rahvusballett Vanemuise balletitrupp "Il y en a trois meilleures compagnies du monde, sans doute Le Royal Ballet, sans doute Le Bolchoï et sans doute Le Ballet de l'Opéra de Paris", Philippe Noisette, journaliste, dans La Danse à tout prix, television documentary by Carlos Simoes, 2012, 129 min, broadcast on 26 December 2012 on France 2. Ajakood 3:03 Ballett Ballettmeister Esitantsija
Modulaarne aritmeetika

Modulaarne aritmeetika on matemaatikas arvuteooria haru, milles tegeldakse täisarvude kongruentsiga. Modulaarses aritmeetikas täisarvud justkui "pöörduvad tagasi" ("wrap around") pärast teatud kindla arvuni jõudmist. Seda arvu nimetatakse mooduliks ning tähistatakse modulo ehk mod. Moodularse aritmeetika rakendamine toimub näiteks 12-tunnise kella puhul. Kui praegu on kell 7:00, siis 8 tunni pärast on see 3:00. Lihtsa liitmise tulemuse oleks 7 + 8 = 15, kuid 12-tunnine kell iga 12 tunni järel justkui "pöördub tagasi" algusesse. Seega, kui tundide arv jõuab 12-ni, saavutab see aritmeetilise mooduli 12. Järelikult on modulaarses aritmeetikas 15 kongruentne 3-ga moodul 12 ehk 15 ≡ 3 ( mod 12 ) {\displaystyle 15\equiv 3{\pmod {12}}} ehk üldistatult a ≡ b ( mod n ) {\displaystyle a\equiv b{\pmod {n}}} Modulaarse aritmeetika kaasaegse lähenemise töötas välja Carl Friedrich Gauss 1801. aastal ilmunud raamatus "Disquisitiones Arithmeticae". Modular Arithmetic. – Wolfram MathWorld
Kongruents (arvuteooria)

Kongruents ehk kongruentsus on arvuteoorias täisarvude erinevus teatud kindla naturaalarvu (mooduli) kordsete võrra. Arvud a ja b on kongruentsed, kui jagamisel teatava kindla naturaalarvuga n > 1 (mooduliga) annavad nad ühesuguse jäägi, st nad kuuluvad samasse jäägiklassi n järgi. Arvude a ja b kongruentsus mooduli n järgi kirjutatakse a ≡ b ( mod n ) . {\displaystyle a\equiv b{\pmod {n}}.}
Hanamaki

Hanamaki (jaapani 花巻市 Hanamaki-shi) on linn Jaapanis Iwate prefektuuris. Asub läänes asuvate Ōu mägede ja idas asuvate Kitakami mägede vahel; läbi linna voolab Kitakami jõgi. Hanamaki on tuntud paljude onsen'ide poolest. Hanamakist on pärti kirjanik Kenji Miyazawa. いわての統計情報, vaadatud 26.03.2021. Hanamaki koduleht
Andreas Ludwig von Rosen

Andreas Ludwig von Rosen (1664–1701) oli Rootsi sõjaväelane (major), kes osales Põhjasõjas. Andreas Ludwig von Rosen sündis Väinjärvel 1664. aastal. Tema isa, kes oli ka Väinjärvel sündinud, oli Andreas von Rosen ja ema Luitgard Taube. Põhjasõjas juhatas ta Eesti maatragunieskadroni. 1701. aasta mais sai ta korralduse Roosna-Alliku ja Viisu mõisa talupoegi maha rahustada ja talitseda. 4. septembril 1701 osales ta Räpina lahingus, kus ta ka hukkus. Andreas Ludwig von Rosen abiellus Dorothea-Elisabeth von Üxküll-Güldenbrandiga. Nad said ühe poja, Johan Andreas von Roseni, ja tütre, Helene Chistine (1701–1729), kes abiellus Hans Christian Matthieseniga. "Von Rosen ad H. Kaltenbrunn und Rosenhagen". Vaadatud 24.02.2023. Fainštein, Viktor. Eesti rahva ajaloost Põhjasõja aastail 1700–1721. Lk 112. "ВОЕННЫЕ ДЕЙСТВИЯ НА ТЕРРИТОРИИ ЭСТОНИИ ВО ВРЕМЯ СЕВЕРНОЙ ВОЙНЫ (1700-1721)". Vaadatud 26.02.2023. Шведский пост в Ряпина, под командованием майора Розена.
Jaan Timusk (Pärnu linnapea)

Jaan Timusk (12. veebruar (vkj 30. jaan.) 1886 Kallaste – 19. september 1957 Pärnu) oli Eesti rahukohtunik ja poliitik. 1918. aasta sündmuste ajal oli Timusk Pärnu abilinnapea, võttis osa Eesti Vabariigi väljakuulutamisest ja selle poliitiliselt tähtsa sündmuse ettevalmistamisest. Ta oli ka üks nendest, kes kirjutasid alla iseseisvuse kuulutamise aktile. Timusk oli Pärnu linnapea aastatel 1920-1921. Peale linnapea kohustest vabastamist aastal 1921 töötas ta taas rahukohtunikuna Pärnus. Timusk oli üks vähesesi omavalitsustegelasi, kes pääses suurematest repressioonidest nii 1940. aastal saksa okupatsioni päevil kui ka pärast sõda. Jaan Timusk suri 19. septembril 1957. aastal ja on maetud Pärnu Alevi kalmistule. "Pärnu linnapead". Originaali arhiivikoopia seisuga 4. jaanuar 2004. Vaadatud 4. jaanuaril 2004.
Newport Beach

Newport Beach on rannikulinn USA-s California osariigis Orange'i maakonnas. Elanike arv on 2020. aasta rahvaloenduse kohaselt 85 239. Newport Beach piirneb läänes Huntington Beachiga, millest eraldab teda Santa Ana jõgi, ning põhjas Costa Mesa ja Irvine'i linnaga. Newport Beachist idasse jääb Crystal Cove State Park. Newport Beach hõlmab mitu ranniku ääres asetsevat tehissaart. Newport Beach sai linnaõigused 1. septembril 1906. Linna areng hakkas kiirenema 1900. aastate keskel pärast seda, kui sinna rajati Pacific Electrici eletkriraudteeliini lõunapoolne lõpp-peatus, millega sai linn ühenduse Los Angelese kesklinnaga. Newport Beachis valitseb poolkõrbeline kliima. Sealne kliima sarnaneb ka lähistroopilise vahemerelise kliimaga, kuid seal sajab vähem, kui vahemerelise kliimaga aladel. Vaikne ookean muudab Newport Beachi kliima tunduvalt mõõdukamaks. Keskmine ööpäevane õhutemperatuur on jaanuaris 14,1 °C ja juulis 20,1 °C. Miinuskraadid on väga haruldased ja suvel tõuseb õhutemperatuur harva 40 °C-ni. Aasta keskmine sademete hulk on 270 mm. Maist septembri lõpuni ei saja peaaegu üldse. Newport Beach on tuntud heade surfamise tingimuste ja liivaste randade poolest. Seal asub suur jahisadam ja tegutseb palju jahtklubisid. Alates 1988. aastast sõidab Newport Beachi ja California ranniku lähedal asuva Santa Catalina saare vahel parvlaev "Catalina Flyer". Linna läbib maantee California State Route 1, mis on tuntud kui Pacific Coast Highway. Newport Beachi sõpruslinnad on Antibes Prantsusmaal, Ensenada Mehhikos ja Okazaki Jaapanis. 2016 U.S. Gazetteer Files 2020 United States Census, vaadatud 1.01.2022.  Newport Beach – pildid, videod ja helifailid Wikimedia Commonsis Ametlik koduleht
Leccinellum

Leccinellum on puravikulaadsete seltsi puravikuliste sugukonda kuuluv perekond seeni. Leccinellum crocipodium Leccinellum andmebaasis eElurikkus.
Katta II Grüner

Katta II Grüner (kodanikunimega Kätlin Rohilaid-Aljaste; sündinud 22. augustil 1977) on Eesti maalikunstnik, ehte- ja moebrändi Katta Grüner looja. Ta on õppinud haldusjuhtimist EBS-is ja avalikku haldust TalTec-is. 2020 saanud magistrikraadi Tallinna Tehnikaülikoolis riigi- ja innovatsioonijuhtimises. Kunsti on ta õppinud 2021–2023 Eesti Kunstiakadeemias.[viide?] ja pidevalt omal käel ennast täiendanud. Haapsalu Kunstikoolis on õppinud ehismetallist ehete valmistamist Indrek Jetsi juhendamisel. Avatud Akadeemias läbinud moeloomise kursuse "Moedisain ideest valmistooteni". Katta II Grüner kunstistiil ehk kunstikeel on uusnaivism, mis on mõjutatud kubismi, art déco, popkunsti ja romantismi poolt. Kunstniku tööd saavad inspiratsiooni loodusest ning inimese ja looduse omavahelistest suhetest.[viide?] Katta II Grüner on Haapsalu Kunstiklubi liige. Katta II Grüneri maalinäitused on olnud Haapsalu Kultuurikeskuses, Haapsalu Galerii kohvikus Karja 6, Villa Fannyofi galeriis , Niklāvs restorani galeriis Riias, Hotel Europa fuajee galeriis jne. Enamik tema maale asub erakogudes.[viide?] https://www.inforegister.ee/382276-ID "PERSOON ⟩ Lähedase surmast tõuke saanud naine asus täitma lapsepõlveunistust: sain aru, et aeg on limiteeritud" elu24, 26. veebruar 2023 "VÄRVIKAS GALERII ⟩ Kunstiinimesed kogunesid Haapsalu restoranis avatud maalinäitusele". Elu24. 22. september 2022. Vaadatud 20. märtsil 2023. "GALERII ⟩ Moeetendus ja maalinäitus: Haapsalu kultuurikeskusesse kogunes värvikas seltskond". Pildinurk. 21. august 2022. Vaadatud 20. märtsil 2023. Rohilaid-Aljaste, Kätlin; Mäeltsemees, Sulev; Müür, Jaanus (20. jaanuar 2021). "Regionaalpoliitika instrumendid maapiirkondade ääremaastumise aeglustamiseks". {{ajakirjaviide}}: viitemall journal nõuab parameetrit |journal= (juhend) "GALERII ⟩ Valget Daami saab juba näha!". Galerii. 20. aprill 2023. Vaadatud 21. aprillil 2023. "VÄRVIKAS GALERII ⟩ Üheksa kuulsa Euroopa linna naised said kokku romantilises Haapsalus". Galerii. 4. august 2023. Vaadatud 16. augustil 2023.
Very 'eavy... very 'umble

"Very 'eavy...very 'umble" on ansambli Uriah Heep 1970. aastal ilmunud, esimene stuudioalbum. 13. juunil andis selle Suurbritannias välja Vertigo Records. Albumi loost "Gypsy" sai varase heavy metali tähtsamaid lugusid. Itaalias tõusis see albumimüügiedetabelis 11. kohale. USAs tõusis album Billboard 200s 186. kohale. Gypsy (6:40) (Mick Box, David Byron) Walking in Your Shadow (4:32) (Paul Newton, Byron) Come Away Melinda (3:48) (Fred Hellerman, Fran Minkoff) Lucy Blues (5:10) (Box, Byron) Dreammare (4:40) (Newton) Real Turned On (3:39) (Box, Byron, Newton) I’ll Keep on Trying (5:27) (Box, Byron) Wake up (Set Your Sights) (6:24) (Box, Byron) David Byron – laul Mick Box – kitarr, taustalaul Paul Newton – basskitarr, taustalaul Ken Hensley – klahvpillid, taustalaul Nigel Olsson – trummid
Andreas Zöge von Manteuffel

Andreas Zöge von Manteuffel (1665–1706) oli Rootsi sõjaväelane ja ooberst, kes osales Põhjasõjas. Andreas Zöge von Manteuffel sündis 9. jaanuaril 1665 Tallinnas. Tema vanemad olid Liivimaa Sēja ja Eestimaa Edivere ning Muuga mõisnik Andreas von Zöge (1625–1665) ja Helena Maria von Taube. Enne Põhjasõda teenis ta von der Pahleni Liivimaa ratsarügemendis, kus oli algul leitnant ning 1689. aastal rittmeister. Põhjasõja ajal juhatas ta aastatel 1700–1704 Liivimaa jalaväepataljoni, olles siis ooberstleitnandi auastmes. Sellel ajal oli ta ka Tartu linna asekomandant. 1701. aasta juunis anti talle Tartu rae bürgermeister Bohle kutsutud linnanotari poolt aru, et Rootsi sõjaväelased olid tänaval ühele kodanikule kallale tunginud ja ta vangi pannud. Andreas Zöge von Manteuffel suri 23. oktoobril 1706. Vappepitaaf Tallinna toomkirikus Andreas Zöge von Manteuffel abiellus Margaretha Anna von Üxkülliga. Abielust sündis hilisem riigikrahv Gotthard Johann von Manteuffel (1690–1763). "Andreas II. Zöge von Manteuffel, auf Munkenhof". Vaadatud 26.02.2023. Stavenhagen, Oskar, Andreas von Zöge, Genealogisches Handbuch der kurländischen Ritterschaft. 1, Görlitz: Verl. für Sippenforschung und Wappenkunde Starke 1939, s. 389 "Karl XII:s officerare. Biografiska anteckningar". Vaadatud 03.05.2023. "Swedish colours from the enlisted and militia units in the Baltics provinces 1700–1710" (PDF). Vaadatud 26.02.2023. Fainštein, Viktor. Eesti rahva ajaloost Põhjasõja aastail 1700–1721. Lk 153. A. v. Zöge vapp-epitaaf, Chr. Ackermann, 1706 kultuurimälestiste riiklikus registris (vaadatud 02.01.2024)
Salisbury (album)

"Salisbury" on ansambli Uriah Heep 1971. aasta jaanuaris ilmunud, teine stuudioalbum. Selle andis Suurbritannias välja Vertigo Records. Soomes tõusis see aprillis 1971 albumimüügiedetabeli tippu. Bird of Prey (4:12) (Mick Box, David Byron, Paul Newton) The Park (5:37) (Ken Hensley) Time to Live (3:59) (Box, Byron, Hensley) Lady in Black (4:40) (Hensley) High Priestess (3:39) (Hensley) Salisbury (16:17) (Byron, Hensley, Box) David Byron – laul Mick Box – kitarr, taustalaul Paul Newton – basskitarr, taustalaul Ken Hensley – klahvpillid, taustalaul Keith Baker – trummid Timo Pennanen: Sisältää hitin - levyt ja esittäjät Suomen musiikkilistoilla vuodesta 1972, Otava 2006, lk 291 https://www.discogs.com/master/31396-Uriah-Heep-Salisbury
Patrícia Mamona

Patrícia Mbengani Bravo Mamona (sündinud 21. novembril 1988 Lissabonis) on Portugali kergejõustiklane, kolmikhüppaja. Ta võitis 2012. aasta Euroopa meistrivõistlustel Helsingis kolmikhüppes Portugali rekordiga 14.52 Olha Saladuhha järel hõbemedali. 2016. aasta Euroopa meistrivõistlustel Amsterdamis tuli Mamona rahvusrekordiga 14.58 Euroopa meistriks. Suveolümpiamängudel Rio de Janeiros püstitas ta Portugali rekordi 14.65 ja sai 6. koha. 2017. aasta Euroopa sisemeistrivõistlustel Belgradis võitis ta Kristin Gierischi järel hõbemedali. Maailmameistrivõistlustel Londonis oli ta 14.12-ga üheksas. 2019. aasta maailmameistrivõistlustel Dohas sai Mamona 14.40-ga 8. koha. 2021. aasta Euroopa sisemeistrivõistlustel Torunis hüppas ta Portugali siserekordi 14.53 ja võitis kuldmedali.Tokyo olümpiamängudel võitis ta Portugali rekordiga 15.01 maailmarekordi püstitanud Yulimar Rojase järel hõbemedali. Sellega sai Mamonast 25. naine, kes suutnud hüpata kolmikut enam kui 15 meetrit. 2022. aasta maailmameistrivõistlustel Eugene'is sai Mamona 14.29-ga 8. koha. Euroopa meistrivõistlustel Münchenis oli ta tulemusega 14.41 viies. 2023. aasta Euroopa sisemeistrivõistlustel Istanbulis oli Mamona tulemusega 14.16 Tuğba Danışmazi ja Dariya Derkachi järel kolmas. Patrícia Mamona isa on Angola päritolu. Mamona on õppinud Clemsoni Ülikoolis meditsiini. "Patrícia Mamona". www.eurosport.com. Vaadatud 27. veebruaril 2023. Patrícia Mamona Rahvusvahelise Kergejõustikuliidu kodulehel (inglise)
Atom Heart Mother

"Atom Heart Mother" on ansambli Pink Floyd 1970. aastal ilmunud, viies stuudioalbum. See anti Suurbritannias välja 2. oktoobril ja USAs 10. oktoobril. Suurbritannias tõusis see albumimüügiedetabeli esikohale. USA-s saavutati 55. koht. Atom Heart Mother (Mason, Gilmour, Waters, Wright & Geesin) – 23:39 Father’s Shout – 5:25 Breast Milky – 4:47 Mother Fore – 5:16 Funky Dung – 2:20 Mind Your Throats Please – 1:57 Remergence – 3:54 If (Waters) – 4:30 Summer ’68 (Wright) – 5:28 Fat Old Sun (Gilmour) – 5:23 Alan’s Psychedelic Breakfast (Waters, Mason, Gilmour & Wright) – 13:00 Rise and Shine – 4:29 Sunny Side up – 3:49 Morning Glory – 4:42 https://www.officialcharts.com/artist/28142/pink-floyd/
Novohrodivka

Novohrodivka (ukraina Новогродівка; vene Новогродовка / Novogrodovka) on linn Ukrainas Donetski oblastis Pokrovski rajoonis, umbes 45 km kaugusel Donetskist loodes. Novohrodivka asutati 1939. aastal Hrodivka nimelise kaevurite asulana, linna õigused ja praeguse nime sai 1958. aastal. 1. jaanuaril 2022 elas asulas 14 037 inimest. Novohrodivka peamine majandusharu on kivisöe kaevandamine. Linn on majanduslikult tihedalt seotud naaberlinna Selõdovega. http://pop-stat.mashke.org/ukraine-cities.htm https://ukrstat.gov.ua/druk/publicat/kat_u/2022/zb/05/zb_%D0%A1huselnist.pdf
Kunda dessant (1919)

Kunda dessant oli admiral Johan Pitka juhtimisel tegutsenud Eesti merejõude ja staabikapten Karl Aleksander Pauluse dessantüksuse Viru rinde väeosade toetuseks tehtud dessant 10.–11. jaanuaril 1919 Kunda juures, mille käigus dessantosad vallutasid Kunda sadama, linna, Port Kunda tehase ja Kunda mõisa. 1919. aasta 5. jaanuaril alustasid Eesti soomusrongid vastupealetungi Viru rindel. Vastase rinne murti 20 km sügavuselt läbi ja tekkinud lõhet laiendasid jalaväeosad, Viru rinde pealetungi toetas rannikul omakorda laevasuurtükkide tule toetusel dessant ja 10. ja 11. jaanuaril toimunud dessantidega Kunda piirkonnas nurjati Punaarmee plaan Kunda jõe joonele kaitsele jääda. Eesti merejõude laevastik saatis 10. jaanuaril Kundas dessandi maale ja hõivasid Kunda sadama, linna ja Port Kunda tehase, kuid dessantosad olid aga sunnitud õhtuks laevadele taanduma. Kuid 11. jaanuaril korrati dessanti (umbes 250 meest) uuesti, kusjuures dessantosad siis vallutas dessantosa Kunda mõisa, mida 11. ja 12. jaanuari jooksul hoidsid endi käes. 12. jaanuari õhtul jõudsid Kundasse Loksa dessandis maabunud ja maismaad mööda edasitunginud major Martin Ekströmi 2 soome vabatahtlike kompaniid. 12. jaanuari õhtuks jõudsid 1. diviisi osad Roela mõisa–Kantküla–Rahkla–Kunda jõe joonele. Peeter Kaasik, Utria dessant ja Narva vallutamine 1919. aasta jaanuaris., Kalender ..., nr. 1, oktoober 2018
Nick Mason

Nicholas Berkeley Mason (sündinud 27. jaanuaril 1944 Birminghamis) on inglise trummar ja helilooja, Pink Floydi asutajaliige. 1965. aastal asutas ta koos Syd Barretti, Richard Wrighti ja Roger Watersiga ansambli Sigma 6, millest hiljem kujunes Pink Floyd. Juba nende esimest albumit "The Piper at the Gates of Dawn" saatis edu. Ta on koos Pink Floydi liikmetega paljude nende lugude autoriks, näiteks "Echoes", "Time", "Careful with That Axe, Eugene" ja "One of These Days". 2018. aastal moodustas ta uue ansambli Nick Mason's Saucerful of Secrets, et esitada Pink Floydi varase perioodi muusikat. Vaata ka: Pink Floyd#Diskograafia 1981 Nick Mason's Fictitious Sports